Sirheni Bosveldkamp - OomPaulSePark.co.za
Tuis » Bosveld Kampe » Sirheni Bosveldkamp
Sirheni is geleë in die verre noorde van die wildtuin langs die Sirheni dam. Die akkommodasie kyk uit oor die dam wat verskeie diere en voëls lok. As jy gelukkig is behoort jy ook die luiperd te sien wat gereeld daar kom water drink. Besoekers word gereeld wakker met die gebrul en gelag van leeus en hyenas van die dam se kant, na ‘n nag van vangste! Vroegoggendstappe saam met veldwagters wat 3 ure duur en nagritte wat 2 ure duur word hier aangebied. Akkommodasie gewys is daar 4 en 6 bed eenhede en ‘n gesellige gesamentlike braaifasiliteit wat oor die dam uitkyk. Hier kan ‘n mens nou letterlik ‘n hond uit ‘n bos kuier saam met vriende. Daar is ook twee voëlskuilings binne die kamp geleë.
Kyk uit vir die Luiperd, die kolle is onderbroke en rosetvormig, die liggaamsbou is kort, stewig en katagtig met a masiewe kop.
Hoogte: Ongeveer 60 cm.
Massa: 60 kg.
Lewensduur: 21 jaar.
Draagtyd: 3 maande, tot 3 kleintjies word gebore.
Kothuis. Maksimum 4 of 6 persone. 1 Slaapkamer met 2 enkel beddens. 1 Slaapkamer met ‘n dubbel bed. 2 Slaapbanke in sitkamer. Waaier. 1 Stort en toilet. 1 Bad en toilet. Toegeruste kombuis. Geen elektriese punte. Geen restaurant.